
ОТЧЕТЕН ДОКЛАД
на Управителния съвет на БСА 
за периода 11 декември 2019 – 18 декември 2020 г.
изнесен от проф. Румяна Стоилова, Председател на БСА


В отчетния доклад ще представим работата на УС на БСА през изминалата година. Последователно ще представимследните акценти:
1. Институционален отчет –заседания на Управителния съвет на БСА, членство, сайт на организацията;
2. Членство в Международната социологическа асоциация;
3. Конференции и форуми;
4. Проекти и програми;
5. Други дейности в интерес на гилдията;
6. Финансово състояние;
7. Приоритети за 2021;
8. Заключение.


1. Институционален отчет
УС на БСА (в състав: председател Румяна Стоилова и членове Дона Пикард, Екатерина Маркова, Елица Димитрова, Мила Минева, Мариета Христова, Петрана Стойкова) проведе шест заседания през 2020 г., като част от тях поради пандемичната ситуация, предизвикана от Ковид-19, бяха проведени онлайн през платформата Zoom. С това е спазено изискването на чл. 20 от Устава на БСА Управителният съвет да се свиква на заседания най-малко четири пъти в годината. По-важното е, че през втората година от своето избиране УС заработи като екип, който е в състояние да си сътрудничи и да се допълва в изпълнение на поетите ангажименти и в отговор на предизвикателствата пред Асоциацията.
Към началото на месец декември 2020 г. БСА има 31 индивидуални членове с редовно платен членски внос за 2019 и 2020 год. През 2020 г. като член на БСА е приета изследователска агенция Глобал Метрикс ЕОО Дѝкато колективен член от 2021 г., през 2019 г. е приета за член и Евелина Славкова от агенция Тренд, има и други членове от изследователски агенции. С това отбелязваме плавна тенденция след 2005 год., когато прекъсва членството на изследователските агенции, в БСА да се възстановява практиката на колективното членство, а с това и на шансовете на организацията да обедини отново социолозите, ангажирани в академичното поле с работещите в социологически, демоскопски и маркетингови агенции.
Само през последната година молби за членство подадоха четирима колеги, което според нас е свидетелство за интереса на младите социолози към работата на БСА и показва една от посоките, в които БСА трябва да инвестира повече усилия, а именно към включването на студенти и докторанти в институционалния живот. 
Сайтът на асоциацията е на адрес: www.bsa-bg.eu и има версия на български и на английски език. Спечелена подкрепа от МСА (виж в т. 2. Членство в МСА) ни дава възможност да работим върху неговото актуализиране – като дизайн, функционалности и съдържание – през 2021 г. 


2. Членство в международни социологически асоциации и форуми
БСА е пълноправен колективен член на МСА и заплащаме редовно членския внос, включително за следващата 2021 год. Получаваме списанието International Sociology, което може да бъде четено в библиотеката на Института по философия и социология, Московска 13 А. 
Петият поред Съвет на националните асоциации, съпътстван от конференция ще се проведат на 10-13, май 2021 в Словения, темата е “Social Transformations and Sociology: Dispossessions and Empowerment”. Подаден е абстракт и ще има българско участие.
С плащането на членския внос БСА и нейните членове получават възможност да участват в дейностите, включително в конкурсите за проекти на Международната социологическа асоциация. Това е валидно и за различните изследователски комитети на МСА. 
През 2020 год. БСА получи одобрение и финансов грант от МСА на проект за провеждане на международна конференция на тема Доверие и благоденствие на Балканите. Беше сформиран организационен комитет по подготовката на конференцията под ръководството на проф. Румяна Стоилова. Проведохме и международна среща на страните-съорганизатори – Социологическите асоциации на Република Северна Македония, Румъния и Сърбия са наши партньори. С това продължаваме традицията на сътрудничество на Балканските социологически асоциации, което за няколко години беше прекъснато и се наложи отново да издирваме контактите на действащите ръководства. Някои от асоциациите междувременно са се разделили на две. Така че запазване единството на Соцологическата асоциация е една от целите на настоящето ръководство. Надяваме се сътрудничеството между социологическите асоциации на Балканите да бъде мост и за по-активно регионално сътрудничество. Регионалната конференция е подкрепена и от консорциума, провеждащ Европейското Социално Изследване, с основно седалище, Сити университета в Лондон. Провеждането е планирана за септември 2021 г., а гост-лектор ще бъде Мишел Виевиорка, който в периода 2006-2010 г. е избран за президент на МСА. В рамките на гранта от МСА освен провеждането на конференцията се провежда актуализиране на сайта на БСА, дейност, която ще се осъществи през 2021 г. Целта на актуализацията е не просто съдържателно осъвременяване на сайта, но и актуализиране на неговите функционалности с цел по-добра видимост на БСА онлайн. Предвижда се и издаване на тематичен брой на списание Социологически проблеми с най-добрите презентации, заявени за конференцията и преминали през рецензиране. 
В ЕСА за сега осъществяваме индивидуално членство[footnoteRef:1]. Моля за вашето мнение за кандидатстване и получаване на статута на колективен член от страна на БСА. Нужно е повече колеги да се включват в конференциите и работните групи на европейската социологическа асоциация. През следващата година ще се проведе 15 конгрес на ЕСА в Барселона от 29.08 до 03.09.2021. Лектор ще бъде Мануел Кастелс. 15 февруари е срокът за подаване на абстрактите. ЕСА има 37 изследователски мрежи, на сайта могат да бъдат видяни координаторите и техните контакти. Включването в Изследователските мрежи на ЕСА се надявам да даде тласък за по-активното сътрудничество в рамките на националните Изследователски комитети.  [1:  esa@europeansociology.org] 



3. Конференции и форуми
Продължава традицията Общите събрания на БСА да бъдат съпътствани от Годишна научна конференция. Днешната Конференция на БСА Социологията в свят на пандемия си поставя за цел да се дискутират специфичните предизвикателства пред социологията, шансовете й едновременно да анализира и да се ангажира с новите неравенства и разделения в обществото. Вярваме, че именно в ситуация на извънредност, когато познатият ни социален свят се оказва неочаквано крехък, социолозите да поемат отговорност, както за разбирането на процесите, така и за своята публична роля, а именно през факти и тяхната научна интерпретация да допринасят за рационализирането на публичния дебат. Поради интереса към конференцията, макара и онлайн, тя ще протече в два дни. Първият панел ще се фокусира върху предизвикателствата към социологическите анализи, а вторият – в събота – ще дискутира новата ситуация на емпиричните изследвания, на преподаването на социология, както и ще представи конкретни изследвания, предизвикани от Ковид-19. 

4. Проекти и програми
От  2018 г. БСА е партньор в Консорциума на проект „Европейско социално изследване в България (ESS-ERIC)“. Водеща организация в консорциума е Университетът за национално и световно стопанство, а партньори заедно с БСА са Институтът по философия и социология при БАН, Съюзът на икономистите в България. Проектът е включен в Националната пътна карта за научна инфраструктура, приета от Министерски съвет на Република България. Финансирането на проекта е от МОН. Продължителността му е пет години (2018 – 2023 г.). 
Проектът осигурява провеждането на Европейското социално изследване в България. Информацията от ESS е отворена и напълно безплатна за всички желаещи да я използват. Резултатите от Европейското социално изследване са многократно използвани в работи на членове на Асоциацията, други български социални учени, докторанти, студенти. Но все още ползването на тези данни, с най-високо академично качество е недостатъчно. В рамките на проекта през 2020 г. БСА инициира обучение за студенти и млади учени за работа с данните на ЕСИ. Интересът към предложеното обучение беше голям, от страна на петте Катедри по социология в страната имаше участници.Въпреки пандемичната обстановка, която постави в ситуация на извънредност образователния процес, успяхме да проведем обучението под формата на онлайн срещи, както и индивидуална работа с младите изследователи. В резултат двама от тях написаха своите статии върху данните от изследването.
Резултати от работата на членовете на БСА през 2020 г. са: 2 презентации на конференции и 3 статии:
- проф. Румяна Стоилова, доц. Калоян Харалампиев, презентация на тема: “Wellbeing, lifesatisfactionandhappinessamongolderpeopleinthecountriesfromtheDanuberegion”, конференция на тема: „Sharing beyond borders: New ways of care, communication and
cooperation of older people along the Danube and in Europe in times of COVID-19“, Virtual Partner Meeting of the Danube-Networkers with a conference,July, 10, 2020.
- проф. Румяна Стоилова, доц. Калоян Харалампиев, статия на тема: Емпиричните социологически изследвания – възможности и ограничения, предложена за печат.
- проф. Румяна Стоилова, доц. Калоян Харалампиев, статия на тема: Стратификационни измерения на устойчивото развитие, Социологически проблеми, 2/2020
- Младен Каров, статия на тема: Are Institutionalized Forms of Political Participation ‘Elite-Affirming’, while Non-Institutionalized Forms ‘Elite-Challenging’? A Study of Trust Based on Data from the European Social Survey Round 9 (2018), Papers of BAS, 2020.
Участието на БСА в проекта „Европейско социално изследване в България (ESS-ERIC)“ е важно и разширява шансовете за социалните учени в страната и вписването им в европейското изследователско пространство. Активното търсене на възможности за нови проекти трябва да е водещ приоритет за БСА и през следващата година. През 2021 г. Проектът продължава и обучени ще бъде проведено, за неговото начало ще бъдете информирани на страницата на БСА.




5. Други дейности в интерес на професионалната общност
УС на БСА положи усилия да поддържа етичните и професионалните стандарти в социологическата общност, както и да участва в публичния дебат в защита именно на тези стандарти и ценности, които ни обединяват. БСА реагира чрез декларации, отворени писма и медийни участия на публични дебати, които засягаха авторитета на организацията и социологическата общност като цяло. Подкрепихме апела на Сръбската социологическа асоциация в подкрепа на арестуван техен колега при протестите в Белград. И в бъдеще Българската социологическа асоциация ще продължава да утвърждава високи етични и професионални стандарти в социологическата професия, както и да защитава престижа на общността ни в публичното пространство. Важна задача пред нас е обединяване на социолозите, изпълняващи различни професионални роли както в частния, така и в публичния сектор.


6. Финансов отчет
Финансовото състояние на БСА през периода 01 януари-17 декември 2020 г. е следното: 
· Началното салдо, към 01 дянуари 2020 г е 1945.68 лв. и каса - 22,14 лв.
· По време на отчитания период събрахме членски внос в размер на 975 лв. от ануари до 17 декември 2020 г. Имаме и постъпление от ASOS INTERNACIONAL DE SOCIOLOGIA за 2614.34 лв 
· Разходите за отчитания период са в размер на 884.87 лв.
· Наличността към 17 декември 2020 г. по банка е 4356,15 лв. и каса - 316.14 лв.

Най-големите разходи през годината са за членски внос в МСА – 562.42 лв., за домейн – Суперхостинг – 117.75 лв. и такси ДВ, АП, банкови такси – 204.70 лв. Предстои да бъде заплатен хонорар за дейността на счетоводителя, който работи за Асоциацията. Като приход в размер на 690 лв предстои да бъде получен заплатения членски внос от СУ за членовете на БСА.
БСА разполага със собствена банкова сметка. Това е особено важно и създава добра начална позиция за бъдещо кандидатстване по проекти и програми за в бъдеще.

[bookmark: _GoBack]7. Приоритети за 2021 г.
Насоки  на социологическите изследвания по време на пандемия, задавани от МСА
През следващата година Ковид пандемията и предизвикателствата пред обществото ще бъдат ключови за изследователската социологическа работа. Международната социологическа асоциация разпозна четири най-важни изследователски проблема пред социологията като следствие от глобалната Ковид 19 пандемия: 1) състоянието на демокрацията, 2) опазването на природата, 3) задълбочаването на неравенствата и 4) увеличаването на маргинализацията и изключеността в следствие от акумулирането на множествени неравенства. Важно е БСА да има отговор и подкрепа за изследванията  във  всяка една от тези теми спрямо конкретните предизвикателства пред българското общество. 

· Институционално членство на БСА в Европейската социологическа асоциация от 2021 г.
· Създаване на работна група за координиране на спазването на етическите стандарти при представяне на данни от емпирични социологически проучвания.
· Търсене на възможности за кандидатстване и привличане на проекти в БСА;
· Продължаване на успешното участие в проекта ESS-ERIC; 
· Продължаване на усилията за създаване на Национален архив от емпирични данни;
· Привличане и ангажиране на колективни членове на БСА;
· Лобиране за увеличаване на средствата за социологически изследвания и възможностите за реализация на социолозите;
· Затвърждаване на организационното укрепване на БСА;
· По-активно присъствие в публичното пространство със социологически изследвания;
· Постоянстващо отстояване на значимостта на социологията;
· Изискване в екипите за мониторинг, оценка на въздействието на нормативни актове, както и на всякакви по-значими проекти да се включва задължително поне един професионалист – социолог;
· Стриктно отстояване професионалните и етически стандарти на професията.

8. Заключение
БСА – като професионалната организация на социолозите трябва да продължи да формулира позиции, с които да отстоява високите професионални стандарти и да утвърждава престижа на социологията в България.


19 декември 2020 г. 					За УС на БСА: проф. Румяна Стоилова
  Председател на БСА

